stanford-oval/wikipedia huggingface dataset:
Eino Laitakari
Aiheesta muualla

Eino Laitakarin kirjoittamia lehtiartikkeleita:
Kun Suomellakin oli siirtomaa, Suomen Kuvalehti, 15.02.1930, nro 7, s. 23, Kansalliskirjaston digitaaliset aineistot
Porin rykmentti, Satakunnan Kansa, 14.02.1931, nro 37, s. 4, Kansalliskirjaston digitaaliset aineistot
Katsaus Kuninkaallisen Porin Rykmentin vaiheisiin, Porilainen : Porin rykmentin lehti, 01.02.1936, nro 2, s. 2, Kansalliskirjaston digitaaliset aineistot
Viipurin maaherra Aksel Stålarm. Kertomus Kaarle X Kustaan aikaisen venäläissodan kynnykseltä, Nuori vartio : KPL:n Viipurin piirin tiedonantolehti, 01.01.1938, nro 4, s. 15, Kansalliskirjaston digitaaliset aineistot
Suomalais-eestiläisen Liivinmaan armeijan Itä-Preussin sotaretki vuonna 1678, Varsinais-Suomi, 16.02.1938, nro 38, s. 4, Kansalliskirjaston digitaaliset aineistot
Coaching

Coaching on ohjausmuoto, jossa coach tukee ja auttaa asiakasta (coachattava) kirkastamaan ja saavuttamaan henkilökohtaisia tai ammatillisia tavoitteitaan. Coach on läsnä, kuuntelee aktiivisesti ja esittää vahvoja, oivalluttavia kysymyksiä tavoitteenaan auttaa asiakasta laajentamaan näkökulmiaan, tunnistamaan jo olemassa olevia voimavarojaan ja ottamaan näitä käyttöönsä sekä löytämään uusia keinoja tavoitteidensa saavuttamiseen. Coach auttaa asiakasta tulemaan tietoisemmaksi ajattelutavoistaan ja uskomuksistaan sekä kannustaa tätä uudenlaiseen toimintaan. Coachingia voidaan toteuttaa henkilökohtaisesti tai ryhmässä. Coaching voi olla ammattimaista tai sitä voidaan toteuttaa myös esimerkiksi esimies-alaissuhteessa tai vertaisten välisissä suhteissa.
Coaching ohjausmenetelmänä risteää työnohjausta, mentorointia, konsultointia ja psykoterapiaa muodostaen kuitenkin oman erillisen ohjausmuotonsa. Ammattimaisen coachingin perusperiaatteisiin kuuluu tavoitteellisuus ja ratkaisukeskeisyys, ja sen ytimessä on luottamus siihen että asiakas kykenee itse löytämään ratkaisuja ja toimintavaihtoehtoja tavoitteidensa saavuttamiseksi. Coachin tehtävä on auttaa asiakasta tulemaan tietoiseksi näistä ratkaisuista ja rohkaista tätä soveltamaan niitä käytäntöön.
Coaching-osaaminen ja pätevyys

International Coach Federation (ICF) on määritellyt ja listannut yksitoista ydintaitoa, jotka ammattimaisesti toimivan coachin tulee hallita voidakseen menestyksekkäästi auttaa asiakkaita näiden tavoitteiden saavuttamisessa. Nämä ydintaidot toimivat myös ICF:n sertifiointitutkintoon sisältyvän kirjallisen kokeen perustana.
Coachingin lajeja

Coaching-menetelmiä voidaan hyödyntää millä tahansa elämänalueella silloin, kun tavoitellaan henkilökohtaista kehittymistä. Ammattimaisesti niitä käytetään kuitenkin melko selkeästi rajattavissa kohteissa, joiden mukaan coachingia on ryhmitelty eri lajeihin tai alueisiin. Tavallisimpia näistä ovat:
Business coaching
Johdon coaching (Executive coaching)
Uracoaching
Life coaching (elämäntaidonvalmennus)
Urheilucoaching
Valmentava johtaminen
Ryhmäcoaching
Tiimicoaching
Coaching-prosessimalli

Coaching-prosesseja voidaan mallintaa useilla tavoilla. Kenties yleisimmin käytetty coaching-keskustelun malli on GROW, joka etenee seuraavasti:
Tavoite (Goal): mitä haluat saavuttaa?
Todellisuus (Reality): Missä olet tällä hetkellä suhteessa tavoitteeseesi?
Vaihtoehdot (Options) : Millaisia vaihtoehtoja sinulla on tilanteen ratkaisemiseksi?
Toimenpiteet (Wrap-up): Mitä aiot tehdä seuraavaksi?
Coaching-työn eettisyys

Ammattimaisesti toimivat coachit ovat sitoutuneet noudattamaan työssään eettisiä standardeja ja ohjeistoja, joita ovat määritelleet mm. International Coach Federation ICF, Suomen coaching-yhdistys ja European Mentoring and Coaching Council EMCC.
Coaching-työn eettisyys > Eettinen toimikunta

Coachingin ja mentoroinnin eettinen toimikunta on Suomen Coaching-yhdistyksen, ICF Finland ry:n ja EMCC Finland ry:n yhteinen coachingin ja mentoroinnin eettisiä periaatteita edistävä ja valvova itsenäinen toimielin, joka on perustettu vuonna 2013.Toimikunnan tarkoituksena on edistää ja valvoa coachingin ja mentoroinnin eettisyyttä ja ammattimaista toimintaa, ylläpitää keskustelua sekä tarvittaessa ratkaista coaching- ja mentorointitoimintaan liittyviä ristiriitatilanteita. Toimikunnassa on kolme jäsentä joista kukin edustaa omaa yhdistystään.
Coaching-yhdistykset Suomessa

Suomen Coaching-yhdistys ry (SCY) on suomalainen coaching-alan järjestö, jonka tehtävänä on saattaa coaching-ammattilaisia yhteen, kehittää heidän osaamistaan järjestämällä koulutusta sekä tehdä coachingia tunnetuksi Suomessa.
ICF Finland ry on International Coach Federationin (USA) paikallisjaosto ja Suomessa toimivien coachien yhteisö.
Suomen Elämäntaidon Valmentajat ry
Suomalainen coaching-tutkimus > Väitöskirjat

Salomaa, R., Kansainvälisen johdon coaching: organisaation ja yksilön näkökulmia, 2017 (Vaasan yliopisto, Kauppatieteellinen tiedekunta, Johtamisen laitos)
Virolainen, I., Johdon coaching: Rajanvetoja, taustateorioita ja prosesseja, 2010 (Lappeenrannan teknillinen yliopisto)
Mäkirintala, E., Feeling Better, Performing Better? Holistically-Oriented Top Performance and Well-Being (HOPE) – Performance Enhancement and Its Perceived Impacts on Musicians (Paremmin voiden parempaan suoritukseen? Kokonaisvaltaisesti orientoitunut huippusuoritus ja hyvinvointi (HOPE): Esiintymisvalmennus ja sen havaittavat vaikutukset – kohderyhmänä muusikot). 2008 (Helsingin yliopisto, käyttäytymistieteellinen tiedekunta, soveltavan kasvatustieteen laitos)
Parppei, R., Business coaching itsesäätelyn kehitysinterventiona, 2008 (Teknillinen korkeakoulu, Tuotantotalouden laitos, Helsinki University of Technology Department of Industrial Engineering and Management)
Suomalainen coaching-tutkimus > Gradut

Hurula, J. Coaching-koulutuksen koettu vaikuttavuus esimiesten johtamistyyliin ja organisaatioon, 2017 (Jyväskylän yliopisto, Kauppakorkeakoulu, Johtaminen)
Louhelainen, K., Johdon coachingin vaikuttavuus, Coaching-tilassa rakentuva ja tilannetekijöiden muokkaama ilmiö, 2013 (Jyväskylän yliopisto, Kauppakorkeakoulu, Johtaminen)
Korhonen, J.K., Coaching henkilöstönkehittämisen välineenä. Case: Suomen posti Oyj, Lappeenrannan teknillinen yliopisto, Kauppatieteellinen tiedekunta, Johtaminen ja organisaatiot, 2007
Suomalainen coaching-tutkimus > Kandidaatintyöt

Pitkänen, A., Organisaation sisäinen coaching, Lappeenrannan teknillinen yliopisto, Johtaminen ja organisaatiot, 2008
Keskeinen coaching-kirjallisuus > Suomalainen kirjallisuus

Carlsson, M. ja Forssell, C., Esimies ja coaching, 2008
Havunen, R., Kehitä valmentajan taitojasi esimiestyöskentelyssä, 2004
Hirvihuhta, H., Coaching – valmenna ja sparraa menestykseen, 2006
Kansanen, O. ja Cannon, F., Esimies valmentajana. Yhteistyöllä tuloksiin, 1997
Närhi, A. & Frantsi, P., Psyykkinen valmennus – järkeä ja sydäntä, 1998
Rinne, T., Myrskyn jälkeen – Johtamisen ja coachingin parhaita käytäntöjä talousmyrskystä selviytymisen arkeen, 2009
Ristikangas, M.-R. & Ristikangas, V., Valmentava johtajuus, WSOYpro 2010
Räsänen, M., Coaching ja johtajuus – valmentava ote johtamistyössä, 2007
Keskeinen coaching-kirjallisuus > Ulkomaista kirjallisuutta

Gallwey, T. The Inner Game of Work. Overcoming Mental Obstacles for Maximum Performance, 2000
Goldsmith, M, Lyons, L. and Freas, A., Coaching for leadership, 2000
Skiffington, S. & Zeus, P., Behavioral coaching. How to build sustainable personal and organizational strength, 2003
Starr, J., The coaching manual. The definitive guide to the process, principles and skills of personal coaching, 2003
Whitmore, J., Coaching For Performance, 1996, 2003
Whitworth, L., Kimsey-House, H. and Sandahl, P., Co-Active Coaching. New skills for coaching people towards success in work and life, 1998
Zeus, P. & Skiffington, S., The Complete Guide to Coaching at Work, 2003
Zeus, P. & Skiffington, S., The coaching at work toolkit. A complete guide to techniques and practices., 2002
Aiheesta muualla

Wikimedia Commonsissa on kuvia tai muita tiedostoja aiheesta .
Mitä on coaching? – Valmennuksesta apua uraongelmiin tai henkilökohtaisen elämän haasteisiin; Anna 20.5.2015
Eeva-Riitta Seies: Tällainen on suomalainen coach; Talouselämä 29.5.2012
ICF Finland Coach haku
Epikriisi

| --- | --- |
:  Määritelmä: (lääketiede) selvitys taudin kulusta ja hoidosta 
: Wikipediassa ei tällä hetkellä ole varsinaista artikkelia aiheesta Epikriisi. Katso epikriisi Wikisanakirjasta, vapaasta sanakirjasta.  Voit aloittaa aihetta käsittelevän artikkelin Wikipediaan , mutta kirjoita enemmän kuin vain sanakirjamääritelmä.
Emma Jokiaho

| Emma Natalia Jokiaho> Henkilötiedot |
| --- | --- |
Syntynyt: 1996 (ikä 27–28) Alajärvi
Kansalaisuus:   Suomi
Nyrkkeilijä
Aktiivisena:  2019–
Pituus:  164 cm
Painoluokka:  52,0 kg (kärpässarja)
Kätisyys:  oikeakätinen, orthodox
Ammattilaistilastot
Ottelut:  25
Voitot:  10
Tappiot:  15
Ratkaisemattomat:  0
| Mitalit> Maa:  Suomi.Naisten nyrkkeily.EM-kilpailut  | Mitalit> Maa:  Suomi.Naisten nyrkkeily.EM-kilpailut  | Mitalit> Maa:  Suomi.Naisten nyrkkeily.EM-kilpailut  | Maa:  Suomi> Naisten nyrkkeily. |
| --- | --- | --- | --- |
|  Pronssia | Montenegro 2022 | 52 kg |  |
Emma Natalia Jokiaho (s. 1996 Alajärvi[lähde? ]) on suomalainen kärpässarjan nyrkkeilijä. Naisten Euroopan mestaruuskilpailuissa painoluokassa 52 kg vuonna 2022 Budvassa Montenegrossa hän voitti pronssia.
Jokiaho edustaa Tampereen Voimailuseuraa ja asuu Tampereella. Jokiaho on opiskellut myös liikuntaneuvojaksi ja urheiluhierojaksi Kuortaneen Urheiluopistossa ja tekee näitä töitä Tampereella.
Nyrkkeilystä kiinnostunut Jokiaho otti aluksi yhteyttä Tampereen Voimailuseuran naisten vastuuvalmentajaan, olympiavalmentaja Maarit Teuroseen ja sittemmin muutti Tampereelle oppiakseen nyrkkeilyä Teurosen opeissa. Jokiaho harjoitteli yhdessä olympiamitalisti Mira Potkosen kanssa tämän uran loppuun asti. Teurosen lopetettua valmennuksen syyskuussa 2021 Jokiaho siirtyi harjoittelemaan TVS:n silloisen päävalmentaja Askar Sarsenbayevin kanssa. Helmikuusta 2023 Jokiahoa on jälleen valmentanut Maarit Teuronen ja sarjaksi on vakiintunut 54 kg.
Jokiaho on voittanut Suomen mestaruuden kahdesti: 2023 (54kg) ja 2022 (52kg).
Jokiaho on pelannut myös lentopalloa Alajärven Ankkureissa naisten Ykkössarjassa.
EM-mitalit

Pronssia: 2022
Aiheesta muualla

Emma Jokiahon Facebook-fanisivu
Emiliano Salan lento-onnettomuus

| Emiliano Salan lento-onnettomuus |
| --- | --- |
 Onnettomuuskonetta muistuttava Piper Malibu.
Yhteenveto
Päivämäärä:  21. tammikuuta 2019
Onnettomuustyyppi:  mereensyöksy
Tapahtumapaikka:  Englannin kanaali
Lähtöpaikka:  Nantesin kansainvälinen lentoasema, Nantes, Ranska
Määränpää:  Cardiffin kansainvälinen lentoasema, Cardiff, Wales
Kuolleita:  2
Loukkaantuneita:  0
Eloonjääneitä:  0
Lentokone
Konetyyppi:  Piper Pa-46-310P Malibu
Rekisteritunnus:  N264DB
Matkustajia:  1
Miehistöä:  1
Emiliano Salan lento-onnettomuus tapahtui 21. tammikuuta 2019, kun Piper Malibu -mallinen lentokone putosi Englannin kanaaliin. Matkustajana ollut argentiinalainen jalkapalloilija Emiliano Sala ja lentäjä David Ibbotson kuolivat onnettomuudessa.
Tausta

Onnettomuuskone oli malliltaan yksimoottorinen Piper PA-46-310P, joka oli valmistettu vuonna 1984. Koneeseen oli tehty viimeisin huolto 30. marraskuuta 2018, jolloin sillä oli lennetty 6 636 tuntia. Lentäjä Ibbotson oli tapahtumahetkellä 59-vuotias ja hänellä oli lentokokemusta noin 3 500 tuntia, josta kyseisellä konetyypillä noin 30 tuntia. Sala oli tapahtumahetkellä 28-vuotias.
Tapahtumien kulku

Emiliano Sala lensi Nantesiin N264NB-koneella 19. tammikuuta, ja kyseessä oli paluulento Cardiffiin kahden päivän kuluttua. Lentäjä saapui Nantesin lentoasemalle kello 12.46 valmistelemaan lentoa ja tankkaamaan konetta. Sala saapui lentokentän turvatarkastukseen kello 18.36 ja kone rullasi lähtövalmiiksi kello 19.06. Kone lähti kello 19.15. Lennon oli tarkoitus olla noin 490 kilometriä pitkä, ja se oli tarkoitus lentää visuaalisella menetelmällä noin 2 000 metrin korkeudessa.
Kone oli noin 24 kilometrin päässä Guernseystä, kun lentäjä pyysi lupaa laskeutua alemmaksi pitääkseen näkyvyyden. Viimeinen yhteydenotto radion kautta tapahtui Jerseystä kello 20.12. Kone katosi tutkasta kello 20.16 palaten kaksi kertaa vielä näkyviin. Koneesta ei lähetetty hätäkutsua. Kadonneesta koneesta tehtiin ilmoitus kello 21.22.
Konetta etsittiin 24. tammikuuta asti, kunnes koneen etsinnät lopetettiin. Etsintää jatkettiin kuitenkin yksityisesti, ja meritieteilijä David Mearnsin etsintäryhmä löysi koneen hylyn 3. helmikuuta. Hylky sijaitsi noin 40 kilometrin päässä pohjois-luoteessa Guerneysta, alle sadan metrin päässä viimeisimmästä tiedetystä sijainnistaan ja 68 metrin syvyydessä.
Tutkinta

Tutkinnan mukaan kone hajosi osiksi jo ilmassa, ja se ei osunut veteen pystysuorassa syöksyssä.
Patologin lausunnon mukaan Salan ruumiissa oli korkea häkäpitoisuus. Hänen mukaansa Sala oli elossa vielä onnettomuuden aikana ja kuoli vasta törmäyksen seurauksena. Tutkinnan mukaan lentokoneen lämmitin oli päällä, koska ulkoilman lämpötila oli noin 0 °C, mikä päästi hään sisään ohjaamoon viallisen ilmastointijärjestelmön kautta.
Lentokone oli ostettu elokuussa 2015 Cool Flourish -yhtiön omistukseen, ja sitä operoi liikemies David Henderson. Kuolinsyytutkimuksessa selvisi, että lentokoneen omistaja oli kieltänyt lentäjä Ibbotsonia lentämästä sillä. Ibbotson lensi sillä joka tapauksessa hänen tietämättään. Ibbotson ei ollut lisäksi käynyt yölentokoulutustaan loppuun tai lentänyt mittariston varassa paljoakaan. Lento oli luonteeltaan kaupallinen, mitä Ibbotsonin yksityislentäjän lupakirja ei olisi sallinut.
Onnettomuuskoneessa matkustajana ollut Emiliano Sala.
Elokuvavuosi 1923

Tässä artikkelissa käsitellään vuoden 1923 aikana julkaistuja elokuvia ja elokuvamaailman merkittäviä tapahtumia.
Tapahtumat

4. huhtikuuta - Warner Bros. perustetaan Yhdysvalloissa.
16. lokakuuta - Veljekset Walt ja Roy Disney perustavat Disney Brothers Cartoon Studion (myöhemmin The Walt Disney Company).
Uudet elokuvat

3 vuosisataa
Dnevnik Glumova
Herttuattaren henkivartija
Johan Ulfstjerna
Laillisuuden rajoissa
Nainen Pariisissa
Ruutia, räminää ja rakkautta
Salamaa ja jyrinää
Susi lammasten vaatteissa
Tuhannen dollarin nousukas
Aiheesta muualla

Elokuvavuosi 1923 Internet Movie Databasessa (englanniksi)
Elokuvavuosi 1932

Tässä artikkelissa käsitellään vuoden 1932 aikana julkaistuja elokuvia ja elokuvamaailman merkittäviä tapahtumia.
Uudet elokuvat

Freaks – kummajaiset
Sadeaika
Aiheesta muualla

Elokuvavuosi 1932 Internet Movie Databasessa (englanniksi)
Elokuvavuosi 1936

Tässä artikkelissa käsitellään vuoden 1936 aikana julkaistuja elokuvia ja elokuvamaailman merkittäviä tapahtumia.
Uudet elokuvat

Kaikenlaisia vieraita
Mieheke
Nykyaika (elokuva)
Tulevia aikoja
Vaimoke
VMV 6
Aiheesta muualla

Elokuvavuosi 1936 Internet Movie Databasessa (englanniksi)
Elokuvavuosi 1933

Tässä artikkelissa käsitellään vuoden 1933 aikana julkaistuja elokuvia ja elokuvamaailman merkittäviä tapahtumia.
Leni Riefenstahl ohjasi ensimmäisen elokuvansa kansallissosialisteille. Der Sieg des Glaubens oli propagandistinen dokumenttielokuva vuoden 1933 natsipuolueen Nürnbergin puoluepäiviltä.
Uudet elokuvat

King Kong
Las Hurdes – Maa ilman leipää
Meidän poikamme merellä
Pikku myyjätär
Bombshell
Päivälliset klo 8
Miesten metsästäjä
Myrsky yli Aasian
Hoop-La
Aiheesta muualla

Elokuvavuosi 1933 Internet Movie Databasessa (englanniksi)
Eric-Olof Söderström

Eric-Olof Mikael Söderström (s. 18. tammikuuta 1957 Turku) on suomalainen kirkkomuusikko,  kapellimestari ja kuoronjohtaja.
Söderström aloitti musiikkiopintonsa 1973 Sibelius-Akatemian kirkkomusiikkiosastolla, jossa hän opiskeli muun muassa pianon- ja urkujensoittoa sekä laulua. Vuonna 1976 suorittamansa kanttori–urkurin tutkinnon jälkeen hän siirtyi opiskelemaan yleiselle osastolle solististen aineiden lisäksi musiikinteoriaa ja kuoronjohtoa opettajinaan Harald Andersén, Matti Hyökki, Eric Ericson ja Péter Erdelyi.
Söderström suoritti kuoronjohdon diplomitutkinnon vuonna 1985 ja jatkoi sen jälkeen orkesterinjohtoa Jorma Panulan kapellimestariluokalla diplomitutkintoon 1988. Orkesterinjohtoa hän on lisäksi opiskellut Jussi Jalaksen, Robert Reynoldsin ja Arvid Jansonsin mestarikursseilla sekä Wienissä vuosina 1988–1989.
Eric-Olof Söderström on johtanut muun muassa perustamaansa Kirkkonummen lapsi- ja nuorisokuoroa, Akateemista Naiskuoro Lyrania, Akademen-mieskuoroa sekä useita seka- ja kamarikuoroja, kuten muun muassa Svenska Oratorieföreningen, Koiton Laulu ja Tapiolan Kamarikuoro. Söderströmin perustama Suomalainen kamarikuoro voitti 1985 EBU:n Let the Peoples Sing -kamarikuorokilpailun. Söderström toimi Savonlinnan Oopperajuhlien kuoromestarina ja kapellimestariassistenttina 1987–1991 sekä Radion kamarikuoron taiteellisena johtajana 1990–1995. Vuodesta 2005 vuoteen 2010 hän toimi kamarikuoro Kampin Laulun taiteellisena johtajana.
Vuodesta 1996 vuoteen 2006 Söderström oli Suomen Kansallisoopperan kuoromestari ja kapellimestariassistentti. Hän on esiintynyt kuoronjohtajana myös Englannissa, Italiassa, Unkarissa ja Latviassa sekä opettanut kuoronjohtoa Sibelius-Akatemiassa ja mestarikursseilla. Johdettuaan Kirkkonummen Kamariorkesteria (1985–1990) ja Mikkelin kaupunginorkesteria (1991–1995) hän on vieraillut johtamassa monia suomalaisia orkestereita kuten Radion sinfoniaorkesteria, Tapiola Sinfoniettaa, kamariorkesteri Avantia sekä Lahden, Oulun, Kuopion, Lappeenrannan, Kouvolan, Kotkan ja Hämeenlinnan kaupunginorkesteria. Vierailuja kapellimestarina hän on tehnyt muun muassa Ruotsiin, Norjaan, Viroon ja Venäjälle.
Aiheesta muualla

Kampin Laulun kotisivut
Söderström, Eric-Olof hakuteoksessa Uppslagsverket Finland (2012). (ruotsiksi)
Euthydemos

Euthydemos (m.kreik. Εὐθύδημος, 400-luku eaa.) oli antiikin kreikkalainen henkilö, joka esiintyy sekä Ksenofonin että Platonin sokraattisissa dialogeissa. Ksenofon kertoo teoksessaan Muistelmia, kuinka Kritias rakasti nuorta Euthydemosta ja kuinka Sokrates pilkkasi tätä sen vuoksi: "[...] kun Sokrates huomasi, että Kritias rakasti Euthydemosta ja yritti tehdä hänelle niin kuin tekevät ne jotka nauttivat ruumiillisesta rakkaudesta, hän sanoi ettei ole vapaan miehen arvon mukaista eikä sovi kunnon ihmiselle pyytää ja rukoilla kuin kerjäläinen almua [...] rakastetulta, jonka silmissä tahtoo näyttää jonkin arvoiselta" (Muistelmia I.2). Kritias oli Ateenaa peloponnesolaissodan jälkeen hallinneiden kolmenkymmenen tyrannin johtaja.
Toinen Euthydemos esiintyy Platonin samannimisessä dialogissa Euthydemos, joka on tutkielma loogisista virhepäätelmistä ja sofismista. Dialogissa Euthydemos ja hänen veljensä ovat eristiikkaa harrastavia sofisteja, joita Sokrates kuulustelee omaa sokraattista metodiaan käyttäen. Ei ole varmuutta, onko kyseessä sama Euthydemos kuin Ksenofonin teoksessa.[lähde? ]
Euterpe (täsmennyssivu)

Euterpe voi tarkoittaa seuraavia asioita:
Euterpe, musiikin muusa kreikkalaisessa mytologiassa
assaipalmut (Euterpe), palmukasvisuku
27 Euterpe, eräs suurista asteroideista
Euterpe, vuosina 1900–1905 ilmestynyt suomenruotsalainen kulttuurilehti
Euterpe-ryhmä, Euterpe-lehden ympärille 1900-luvun alussa muodostunut suomenruotsalaisten kirjailijoiden ja taiteilijoiden ryhmä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Euterpe”, voi hakea sivunnimihaulla, laajalla sivunnimihaulla tai tekstihaulla.
Enne (täsmennyssivu)

Enne viittaa muun muassa seuraaviin:
enne, ennusmerkki eli tulevaa enteilevä seikka
Enne, naisen etunimi
The Gift – Enne, Sam Raimin ohjaama elokuva vuodelta 2000
Enne, HB:n albumi vuodelta 2006
Enne, Riuttan albumi vuodelta 2021
Sukunimi

Merika Enne (s. 1992), lumilautailija
Vesa Enne (1947–1997), laulaja
Yrjö Enne (1898–1961), kansanedustaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Enne”, voi hakea sivunnimihaulla, laajalla sivunnimihaulla tai tekstihaulla.
Eino Lainio

Eino "Eka" Lainio (11. syyskuuta 1913 Viipuri – 30. tammikuuta 2006 Helsinki) oli suomalainen taidegraafikko, kirjailija ja kuvittaja.
Eino Lainion vanhemmat olivat typografi Emil Lainio ja Vilhelmiina Lainio o.s. Niskanen. Hän kävi viisi luokkaa Viipurin lyseota ja opiskeli sitten 1932–1935 Viipurin taidekoulussa. Hän osallistui ensimmäiseen näyttelyynsä Viipurin Taiteilijaseuran jäsenenä 1930-luvun lopulla. Lainion Viipurin koti tuhoutui talvisodan pommitusten aikana helmikuussa 1940 niin että hänelle jäi ainoaksi muistoksi siitä musta ja nokinen kuparinen kahvipannu. Lainio muutti sitten Viipurista Helsinkiin.
Lainio oli jatkosodan aikana 1941–1944 merenkulkuhallituksen palveluksessa merikarttalaitoksen kartanpiirtäjänä. Sodan jälkeen hän oli työssä kolmessa mainostoimistossa Ilmo Oy:llä, Erva-Latvalalla 1946–1951 ja Markkinointi Viherjuurella ateljeepäällikkönä 1960-luvulla.
Lainiosta tuli Grafian, silloisen Taidepiirtäjäin Liiton jäsen vuonna 1942 ja hän oli liiton johtokunnassa 1954–1963 sekä liiton puheenjohtajana 1964–1967. Lainio oli Grafian kokoelmien säätiön hallituksen jäsenenä vuodesta 1968 ja hänestä tuli Grafian kunniajäsen 2003. Lainio toimi Karjalan Liiton taiteellisena avustajana ja suunnitteli vuodesta 1953 alkaen liiton joulujulkaisun Joulukanteleen kansikuvat.
Lainio toimi kuvittajana ja graafisena suunnittelijana ja toimitti alan perusteokset Suomen käyttögrafiikkaa ja Suomen piirustustaide I ja II. Lainio suunnitteli myös paljon ex libriksiä ja hänen oma ex libriksensä kuvasi Viipurin kellotornia. Eläkkeellä ollessaan hän kirjoitti, kuvitti ja kustansi 8-osaisen kirjasarjan jonka aiheisiin kuuluivat meri, kalliopiirrokset ja Viipuri.
Eino Lainion Säätiö (EKLA-säätiö) perustettiin 1992. Säätiö tukee Suomea ja Suomen sukulaiskansoja koskevien taiteellisten tai tieteellisten teosten esittämistä, suunnittelua tai julkaisua sekä ylläpitää säätiön omistamaa kuvituspiirustusten ja maalausten näyttelyä.
.
Kirjallista tuotantoa

Suomen piirustustaide Schaumanista Rantaseen. WSOY 1967
Noitarummut ja kalajumalat - Sieidegeadggit : tarinoita Lapin ja Ruijan kalavesiltä ; kirj. ja piirt. Eka Lainio. Ylläsjärven tunturimaja, Kolari 1980
Aili Runne : Dubrovnikin kukkivat muurit : runoja ; kuv. Eka Lainio ; kuusi runoa serbo-kroatian kielelle käänt. Osman Djikić. A. Runne, Helsinki 1982
Kompassiruusu : merellisiä tapahtumia ja merikarttoja Suomen historian vaiheilta ; karttojen valinta vuoteen 1809 ja niihin liittyvät tekstit Leena Miekkavaara ; kuvitus Eka Lainio. Merikustannus, Helsinki 1985
Lumottu sormus : kertomus kuninkaanpojasta, linnanneidosta ja onnea tuottavasta sormuksesta ; käännökset Amsterin merimiesten kielelle Heikki Packalén. E. Lainio, Helsinki 1987
Kuunari Koivisto - alias Carmen, Jalostaja I, Merilokki, Simy - ja sen värikkäät vaiheet ; kuv. Eka Lainio. Otava 1989
Olipa kerran : puhetta kirjasta ja kirjojen teosta ; maalaukset ja piirustukset kirjoittajan. OK-kustannus, Helsinki 1993
Piirustuksia ja kirjoituksia; kuvitus ja karttapiirrokset kirjoittajan. OK-kustannus, Helsinki 1994
Šamaanien tanssi : Tarua ja totta Pohjois-Euroopan kalliotaiteesta ; maalaukset ja piirrokset kirjoittajan. OK-kustannus, Helsinki 1994
Valaita, miehiä ja kaloja : Pakinoita ja piirustuksia suurista ja pienistä kaloista - ja Urho Kalevan retki Tenolle ;  kirjoittanut ja kuvittanut Eka Lainio. Eka Lainio, Helsinki 2001
Ex libris X : exlibriksiä Agricolasta Antti Henttoseen. Helsinki 2002
Purjehduksia seitsemällä merellä. Eino Lainio, Helsinki 2004
Kun kuu ja aurinko kohtasivat. Eka Lainio, Helsinki 2005